05.2025

**INFORMARE**

**Luna mai 2025 - luna promovarii economiei sociale**

**Economia sociala** este un concept care se refera la un sector al economiei in care obiectivele sociale si de mediu sunt la fel de importante ca si obiectivele economice. Aceasta se bazeaza pe principii precum solidaritatea, echitatea si dezvoltarea durabila. Economia sociala include o varietate de organizatii si intreprinderi, cum ar fi cooperativele, asociatiile, fundatiile si intreprinderile sociale. In cadrul economiei sociale, profitul nu este scopul principal, ci un mijloc pentru a atinge obiectivele sociale. Aceste organizatii sunt orientate spre comunitate si au ca scop imbunatatirea calitatii vietii pentru membrii lor si pentru societate in general. Economia sociala joaca un rol crucial in incluziunea sociala, crearea de locuri de munca si dezvoltarea comunitatilor . In Romania, legea economiei sociale (Legea nr 219 / 2015, cu modificarile si completarile ulterioare) a fost adoptata pentru a reglementa si sustine dezvoltarea acestui sector. Aceasta lege defineste economia sociala ca fiind un ansamblu de activitati organizate independent de sectorul public, al caror scop este sa serveasca interesele generale ale comunitatii si sa creasca calitatea vietii. Legea stabileste cadrul legal pentru recunoasterea si functionarea organizatiilor din economia sociala, cum ar fi cooperativele, asociatiile, fundatiile si intreprinderile sociale. De asemenea, prevede masuri de sprijin pentru dezvoltarea acestor entitati, inclusiv facilitati fiscale, acces la finantare si suport tehnic. Un aspect important al legii economiei sociale in Romania este recunoasterea intreprinderilor sociale de insertie, care angajeaza persoane din grupuri vulnerabile si le ofera oportunitati de integrare pe piata muncii. Aceste intreprinderi beneficiaza de facilitati suplimentare, cum ar fi subventii pentru angajare si scutiri de taxe.

**Economia sociala** reprezinta ansamblul activitatilor private cu caracter economic si social, servind interesul general, interesele unei colectivitati si / sau interesele personale nepatrimoniale, prin cresterea incluziunii sociale si / sau furnizarea de bunuri, prestarea de servicii si / sau executia de lucrari. Contribuind la dezvoltarea comunităţilor locale, economia socială are ca obiective consolidarea coeziunii economice şi sociale, ocuparea forţei de muncă și dezvoltarea serviciilor sociale.

**Obiectivele economiei sociale** sunt urmatoarele:

* consolidarea coeziunii economice şi sociale;
* ocuparea forţei de muncă;
* dezvoltarea serviciilor sociale.

Pentru îndeplinirea obiectivelor economiei sociale, entitățile economiei sociale realizează, în principal, **următoarele activităţi de interes general**:

* producerea de bunuri, prestarea de servicii si / sau executia de lucrari care contribuie la bunastarea comunitatii sau a membrilor acesteia;
* promovarea, cu prioritate, a unor activitati care pot genera sau asigura locuri de munca pentru incadrarea persoanelor apartinand **grupurilor vulnerabile** ( persoanele care se afla in sistemul de protectie a copilului sau provin din acest sistem, persoanele din familiile beneficiare de venitul minim de incluziune potrivit Legii nr 196 / 2016, cu modificarile si completarile ulterioare, persoanele care fac parte din familii beneficiare de alocatie pentru sustinerea familiei potrivit Legii nr 277 / 2010 privind alocatia pentru sustinerea familiei, cu modificarile si completarile ulterioare, persoanele solicitante de azil sau beneficiare ale protectiei internationale definite conform Legii nr 122 / 2006 privind azilul in Romania, cu modificarile si completarile ulterioare, persoanele fara adapost, persoanele cu handicap beneficiare potrivit Legii nr 448 / 2006 privind protectia si promovarea drepturilor persoanelor cu handicap, cu modificarile şi completarile ulterioare, orice alta persoana care, in baza unei anchete sociale efectuata de catre serviciul public de asistenta sociala se afla in risc de a-si pierde capacitatea de satisfacere a nevoilor zilnice de trai );
* dezvoltarea unor programe de formare profesională dedicate persoanelor din grupurile vulnerabile;
* dezvoltarea serviciilor sociale pentru creşterea capacităţii de inserţie pe piaţa muncii a persoanelor din grupurile vulnerabil.

Potrivit Legii nr 219/ 2015 privind economia sociala, cu modificarile și completarile ulterioare, **entitatile economiei sociale** din Romania sunt reprezentate de:

* **intreprinderea sociala**;
* **intreprinderea sociala de insertie**.

**Întreprinderea socială** este persoana juridică de drept privat care desfăşoară activităţi în domeniul economiei sociale, care deţine un atestat de întreprindere socială şi respectă principiile economiei sociale. **Atestatul de întreprindere socială** se acordă întreprinderilor sociale care dispun, prin actele de înfiinţare şi funcţionare, respectarea următoarelor criterii:

* acţionează în scop social şi/sau în interesul general al comunitatii;
* alocă minimum 90% din profitul / excedentul realizat scopului social şi rezervei statutare;
* se obligă să transmită bunurile rămase în urma lichidării către una sau mai multe întreprinderi sociale;
* aplică principiul echităţii sociale faţă de angajaţi și administratori, asigurând niveluri de salarizare / renumerare echitabile, între care nu pot exista diferenţe care să depăşească raportul de 1 la 8.

**Întreprinderea socială de inserţie** este întreprinderea socială care:

* are cel puţin 30% din personalul angajat sau membrii cooperatori aparţinând grupurilor vulnerabile;
* timpul de lucru cumulat al angajaţilor din grupurile vulnerabile trebuie să reprezinte cel puţin 30% din totalul timpului de muncă al tuturor angajatilor;
* are ca scop lupta împotriva excluziunii, discriminărilor şi şomajului prin inserţia socioprofesională a persoanelor defavorizate.

Întreprinderile sociale şi întreprinderile sociale de inserţie beneficiază de gratuitate pentru emiterea atestatului sau / si a marcii sociale, precum şi înregistrarea în Registrul unic de evidenţă a întreprinderilor sociale (RUEIS). Serviciile de atestare și de certificare sunt oferite de Agenția Națională pentru Ocuparea Forței de Muncă prin agențiile județene pentru ocuparea forței de muncă. Compartimentele de economie socială din cadrul agențiilor teritoriale informează şi acordă sprijin metodologic pentru derularea procedurii de atestare / certificare a întreprinderilor sociale/ întreprinderilor sociale de inserţie, precum şi pentru desfăşurarea activităţii acestora în raport cu drepturile şi obligaţiile acestora în calitate de întreprinderi sociale / întreprinderi sociale de inserţie.